jkorsvik/nowiki_second_scrape_merged huggingface dataset:
Danzhai

Danzhai (kinesisk: 丹寨县; pinyin: Dānzhài Xiàn) er et fylke i byprefekturet Qiandongnan i provinsen Guizhou i Folkerepublikken Kina. 
Befolkningen var på 150 604 innbyggere i 1999.


== Samferdsel ==
Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.


== Referanser ==


== Eksterne lenker ==
Lokalregjeringens sider
Informasjonsside Arkivert 12. september 2009 hos Wayback Machine.
Kiss & Tell

Kiss & Tell er debutalbumet til sangeren  Selena Gomez. Albumet inneholder hitsinglene «Falling Down» og «Naturally». Albumet kom ut 29. september 2009.


== Sporliste ==
«Kiss & Tell»
«I Won't Apologize»
«Falling Down»
«I Promise You»
«Crush»
«Naturally»
«The Way I Loved You»
«More»
«As a Blonde»
«I Don't Miss You at All»
«Stop & Erase»
«I Got U»
«Tell Me Something I Don't Know (New Version)»


== Kilder ==

(en) Kiss & Tell på Discogs


== Eksterne lenker ==
(en) Kiss & Tell på Discogs 
(en) Kiss & Tell på MusicBrainz 
(en) Kiss & Tell på Spotify 
(en) Kiss & Tell på AllMusic
Steve Purcell

Steve Purcell (født 1959) er en amerikansk tegneserieskaper, animatør og spilldesigner, mest kjent for å ha skapt Sam & Max.


== Referanser ==


== Eksterne lenker ==
(en) Offisielt nettsted 
(en) Steve Purcell – kategori av bilder, video eller lyd på Commons 
(en) Steve Purcell – galleri av bilder, video eller lyd på Commons 
(en) Steve Purcell på Internet Movie Database 
(sv) Steve Purcell i Svensk Filmdatabas 
(da) Steve Purcell på Scope 
(en) Steve Purcell på AllMovie 
(en) Steve Purcell hos The Movie Database
Per Gunnar Stensvaag

Per Gunnar Stensvaag (født 18. mai 1956 i Bergen, oppvokst i Trysil) er en norsk hangglider og Senterpartiet-politiker. 
Han ble 14. august 1977 den første Norgesmester i hanggliding. Han deltok for Norge i verdensmesterskapet tre ganger (1976, 1977 og 1979), med 5.-plass som beste resultat. Stensvaag seiret i det åpne amerikanske mesterskapet i Hyner View, Pennsylvania i 1978. Dessuten vant han i «The Great Race», en 36 km lang hastighetskonkurranse som gikk fra en åsrygg helt nordvest i delstaten Georgia til runding over Lookout Mountain ved Chattanooga, Tennessee og tilbake, i 1980.
I 1976 laget regissøren Istvan Korda Kovacs et TV-program hvor Stensvaag sammen med kameraten Andre Røgler fløy fra Galdhøpiggen. Begge brukte da glidere av typen Wills-Wing Superswallowtail. På slutten av 1970-tallet arbeidet han som testpilot for Hang-Gliderprodusenten Manta Products i San Francisco, California. Fra da av konkurrerte han med en Manta Fledgling, et haleløst monoplan med vertikale rorflater på vingetippene (tip-draggers). Etter at han satset på en yrkeskarriere som trafikkflyger, sluttet han med hanggliding på konkurranseplan. 
I senere år har han blitt en habil veteranskøyteløper med følgende personlige rekorder etter sesongen 2016/17:
43,63 – 1.27,71 – 2.12,5 – 4.36,72 – 7.50,53 – 16.49,57
Med poengsummen 185.328 på de fire klassiske distansene klatret han i 2007 til 349.-plass på Adelskalenderen, en rangering av alle norske skøyteløpere gjennom tidene.


== Referanser ==


== Eksterne lenker ==
(no) Per Gunnar Stensvaag hos Stortinget 
(no) Per Gunnar Stensvaag hos Norsk senter for forskningsdata 
(en) Per Gunnar Stensvaag – Speedskatingbase.eu 
(en) Per Gunnar Stensvaag – SpeedSkatingNews.info 
(no) Per Gunnar Stensvaag's biografi og skøytestatistikk CV på Tromsø SKs nettsider
Dodge Ram

Dodge Ram er en lett lastebil som Chrysler LLC produserer under merkenavnet Ram. Navnet ble først brukt i 1981 på en redesignet Ram og Power Ram, selv om det kom fra panser-ornamentet brukt på 1930- og 1940-tallets Dodge-kjøretøyer.
Dodge Ram lastebiler har blitt kalt Motor Trend magasinets Truck of the Year to ganger, andre generasjon Ram vant prisen i 1994, og tredje generasjon Ram Heavy Duty vant prisen i 2003. Lastebilen er i sin fjerde generasjon fra og med modellåret 2009.
Siden 2010 har Dodge Ram lastebiler blitt solgt som Ram Trucks etter Chrysler har opprettet Ram som et eget modellmerke. Dette er en avdeling viet til kun lastebiler. Ram vil tilby 1500–5500 lastebiler.
Ram produseres i Saltillo Truck Assembly i Saltillo i Coahuila i Mexico, Saint Louis Assembly North i Fenton i Missouri og Warren Truck Assembly i Warren i Michigan i USA.
Terje Lømo

Terje Lømo (født 3. januar 1935 i Ålesund) er en norsk lege og professor i fysiologi ved Universitetet i Oslo. Han er særlig kjent for oppdagelsen av synaptisk langtidspotensering (engelsk: long-term potentiation, LTP), den fysiologiske effekt som antas å skape minne, i 1966.Lømo er utdannet som lege fra Universitetet i Oslo og Universitetet i Bergen og avla avgangseksamen i 1961. I 1969 avla han den medisinske doktorgrad ved Universitetet i Oslo. Etter dette var han en tid postdoc-stipendiat ved University College London. Lømo har vært ansatt ved Fysiologisk institutt ved Det medisinske fakultet, Universitetet i Oslo. Han ble i 1983 professor ved dette instituttet.I 1981 mottok han Fridtjof Nansens belønning for fremragende forskning.
Det kongelige hoff kunngjorde 2. desember 2009 at kongen har utnevnt Lømo til kommandør av St. Olavs Orden «for sitt banebrytende vitenskapelige arbeid.» Lømo ble tildelt Anders Jahres medisinske pris for 2003.


== Bibliografi ==
Terje Lømo: «The discovery of long-term potentiation», Philosophical Transactions of the Royal Society B: Biological Sciences, bd. 358, nr. 1432, 29. april 2003, s. 617-620


== Referanser ==


== Eksterne lenker ==
(no) Publikasjoner av Terje Lømo i forskningsdokumentasjonssystemet CRIStin 

(no) Publikasjoner av Terje Lømo i BIBSYS
Andre Røgler

Andre Røgler (født 23. april 1955, død 21. februar 1978 i Trysil) fra Hvalstad i Asker, var en pioner innen Hangglider-sporten. I 1976 laget den prisbelønte regissøren Istvan Korda Kovacs en TV-film hvor Røgler sammen med kameraten Per Gunnar Stensvaag fløy fra Galdhøpiggen. 21. februar 1978 omkom Røgler da de gjorde forsøk med motorisert hanggliding. En go-cartmotor med propell ble påmontert en «Easy Riser», et haleløst biplan. Den viste seg da ikke å være stabil nok i pitch-planet og Røgler traff rullebanen på den gamle flyplassen ved Trysil sentrum nær vertikalt etter steiling i ca. 30 meters høyde.
Rolf Lindemann

Rolf Lindemann (født 30. mars 1942, død 27. juni 2012) var en norsk barnelege, som var særlig kjent for sin innsats innen neonatologi (nyfødtmedisin).Lindemann ble utdannet lege ved Universität Heidelberg i 1967 og avla den medisinske doktorgrad ved Universitetet i Oslo i 1976, med en avhandling om regulering av blodproduksjonen hos nyfødte, utgått fra Pediatrisk forskningsinstitutt, hvor han var ansatt som forsker i flere år. Han begynte å jobbe klinisk med nyfødtmedisin i 1976, først ved Barneklinikken på Rikshospitalet og fra 1979 ved Ullevål sykehus. Han var frem til sin død overlege ved Nyfødtintensiv avdeling, Barneklinikken, Ullevål universitetssykehus og fra 2001 til sin død professor II ved Universitetet i Oslo. Han har særlig arbeidet med for tidlig fødte barn. Lindemann har publisert en rekke vitenskapelige artikler og forfattet veiledninger for helsestasjonsvirksomhet for barn, nyfødtomsorg og premature barn. Han var gjesteprofessor ved Temple University i USA i 2009 og ved Childrens Hospital University of Illinois, Chicago i 2010.
Det kongelige hoff kunngjorde 2. desember 2009 at kongen har utnevnt Lindemann til ridder av 1. klasse av St. Olavs Orden «for samfunnsnyttig virke innen helse.»I forbindelse med at Lindemann avsluttet sin tjeneste ved Ullevål universitetssykehus ble det arrangert et symposium til ære for ham på Ullevål 15. juni 2012. Han ble i 2012 utnevnt til æresmedlem av Norsk barnelegeforening.
Lindemann døde brått onsdag 27. juni 2012, tre dager før han skulle gå av med pensjon.


== Referanser ==


== Eksterne lenker ==

(no) Publikasjoner av Rolf Lindemann i forskningsdokumentasjonssystemet CRIStin

(no) Publikasjoner av Rolf Lindemann i BIBSYS
Alf Schrøder

Alf Leonard Dominicus Pedersen Schrøder (født 20. august 1880 i Vefsn, død 28. januar 1951 i Trondheim), oftest Alf Schrøder, var en norsk fotograf. Schrøder er mest kjent som pressefotograf for aviser over hele Norge. Hans firma Schrøder Foto i Trondheim, med atelier og egen avdeling for salg av fotografiske artikler, var en periode blant de største i Norden med butikker bl.a. i Trondheim, Stjørdal, Steinkjer og Sortland. I 2013 ble alle butikkene utenom den i Nordre gate i Trondheim nedlagt, og i 2015 ble også den nedlagt.Han var sønn av gråsteinsmurer Petter Kristian Pedersen og Lovise Larsdatter. Han var apotekerlærling i Mosjøen, men reiste til Trondheim for å bli fotograf allerede som 16-åring. I lære hos Ludvig M.A. Bachs atelier fra 1898, hvor han var assistent frem til 1907, da han overtok hele firmaet. Forretningen fortsatte på samme adresse under navnet Foto Schrøder. Omkring 1930 hadde Schrøder rundt 20 ansatte, og omkring 1940 var det totalt 55. Schrøder fortsatte sitt virke som fotograf, selv etter at firmaet hadde blitt stort. Han var dessuten Nidarosdomens faste fotograf, sannsynligvis fra 1920.
Schrøder var oldermann i Nordenfjeldske Fotografers Forening og formann i Prøvenevnden. Styremedlem i Trondhjems Huseierforening en periode fra 1930. Han var representant for Høyre i Trondheim bystyre fra 1940.
Fotograf Scrøders fotoarkiv inngår i fotosamlingen på Trøndelag Folkemuseum på Sverresborg.


== Galleri ==

		
		
		
		


== Referanser ==


== Eksterne lenker ==
«DigitaltMuseum: Søk:  'Schrøder'». 
Alf Schrøder i Norsk biografisk leksikon
(no) Alf Schrøder i Fotografregisteret.
Dodge Ram (andre betydninger)

Dodge Ram er en samlebetegnelse som brukes på lette lastebilder produsert av  Dodge.

Dodge Ram – stor pickup/litenlastebil og hovedkjøretøyet til Dodge truck division
Dodge Ramcharger – stor SUV basert på Ram chassis (første kjøretøy som brukte navnet Ram)
Dodge Ram Van – stor van
Dodge Mini Ram – varebilversjonen av Dodge Caravan/Chrysler Voyager
Dodge Ram 50 – Dodge versjon av Mitsubishi Mighty Max, forgjengeren til DakotaSe også:

Dodge D-Series – Rams forgjenger
Dodge Rampage – bilbasert pickup
Drumsö

Drumsö (finsk: Lauttasaari) er en øy og en bydel i Helsingfors, Finland. Øya ligger sør for Fölisöfjärden og vest for sentrum av Helsingfors. Antall innbyggere var 19 644 i 2008. Av dem var 15 % svensktalende. Drumsö anses som et godt boligområde. Den sydligste delen av Drumsö er Hallonnäs med boliger, men også noe industri, kontorer og kommersielle områder.

Drumsö ligger i tidligere Hoplax kommune som ble slått sammen med Helsingfors i 1946. 


== Referanser ==
Christopher Nielssen Tønder

Christopher Nielssen Tønder (født 1587 i Tønder, død 1656 på Averøy) var en dansk offiser, godseier, trelasthandler, gårdbruker og embetsmann i Danmark-Norge.Tønder regnes som stamfar til slekten Tønder. En av Tønders etterkommere var eidsvollsmannen Hans Christian Ulrik Midelfart. Under unionstiden virket han som fogd og toller i Midt-Norge. Tønder ble en svært rik mann etter at han innvandret til Norge.


== Familiebakgrunn ==
Han var sønn av kjøpmannen Niels Mortensen (1550-1602) og Marie Pedersdatter Leck (1555-1602) fra landsbyen Tønder. Morfaren Peter Leck (1530-1573) var rådsherre og generalhauptmann i Tønder, og deltok i invasjonen av Ditmarsken i 1559.Oldefaren på morssiden Nicolai Leck (1510-1573) var sogneprest i Lek (nå Leck i Schleswig-Holstein, Tyskland). På morssiden nedstammer også Nielssen Tønder fra Laurens Ditmansen (1493-1565) som var prest i Hellevad, og hans far Olle Ditmersen (1455-1502) som var borgermester i Tønder i 1500.Broren til Tønder, Martin Nielssen, nevnes i 1638 som kaptein i Bergen.


== Karriere i Norge ==
Tønder kom til Vardø som 22-åring. Han var kaptein på Vardøhus Festning under den danske lensherren Claus Gagge, og deltok senere i Kalmarkrigen som kaptein på et krigsskip i perioden 1611–1613.Som embetsmann virket Tønder i posisjoner som fogd på Nordmøre i tidsrommet 1632 til 1647, fogd og forvalter over Jens Bjelkes Austråttgods i Fosen (Ytre-Trøndelag) og som toller i Kristiansund. Tønder ble under oppholdet i Norge en svært rik mann, og samlet seg et stort jordegods på Møre, blant annet fikk han Holden godset som pant fra Bjelkeslekten.Han drev også med sagbruksvirksomhet i Trøndelag og på Nordmøre. I 1630-årene lånte han kongen 460 lodd sølv, mot pant i krongods som besto av gård- og skogeiendommer med sagbruk i Hemne. I 1651 lånte han adelsmann Jens Bjelke til Austrått 2700 riksdaler.


== Ekteskap og etterslekt ==
Han var gift to ganger. Det første ekteskapet ble inngått i København i 1613 med Sidsell Andersdatter Bentziger, som døde i 1631. Han giftet seg på nytt i 1631 med Karen Olufsdatter Schriver, datteren til Trondheims borgermester Oluf Jensen Schriver. Han hadde mange barn fra de to ekteskapene.Tønder døde på gården sin Bremsnes på Nordmøre nyttårsaften 1656. Hans enke fortsatte handelsvirksomheten i Lille-Fosen etter ektemannens død. Det fantes et oljemaleri av Nielssen Tønder i Bremsnes kirke, og der hang det også en stamtavle over Tønder-slekten.Flere av Tønders etterkommere har hatt ledende posisjoner innen norsk og dansk statsadministrasjon, militæret, kirken, politikken og næringslivet. 


== Referanser ==
Duyun

Duyun (kinesisk: 都匀; pinyin: Dūyún) er et byfylke i prefekturet Qiannan i provinsen Guizhou i Folkerepublikken Kina. 
Befolkningen var på 450 570 innbyggere i 1999, og i selve byen Duyun anslagsvis 92 083 i 2007.Fylkethar betydelig jern- og stålindustri.


== Historie ==
I dette området utspilte seg et av de støre miaoopprørene under Qingdynastiets tid. Fylkets befolkning tok del i opprøret som til slutt ble slått ned av regjeringsstyrkene.


== Samferdsel ==
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 
Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.


== Referanser ==


== Eksterne lenker ==
Lokalregjeringens sider
Fotografier fra Duyun på Panoramio
Hertonäs

Hertonäs (finsk: Herttoniemi) er en bydel i Helsingfors, Finland. Den består av boligstrøkene Västra Hertonäs, Kasberget, Hertonäs strand og Tammelund samt Hertonäs industriområde. Antall innbyggere var 26 042 i 2008.Hertonäs var et tettsted i Helsinge kommune, men ble overført til Helsingfors i 1946. Utbyggingen til et forstadsområde begynte på 1950-tallet.
Degerö

Degerö (finsk: Laajasalo) er en bydel i Helsingfors, Finland. Den består av øyene Degerö, Sandhamn og Villinge samt noen mindre øyer. Her ligger boligområdene  Uppby, Jollas og Hästnässund og fritidsområdene Vårdö, Turholm, Villinge og Östra holmarna. I Stansvik ligger en oljehavn som planlegges stengt i 2010. Antall innbyggere i bydelen var 16 295 i 2008. 

I Degerö er det mange naturområder, og derfor er dette et yndet boligområde for barnefamilier.  
På Sandhamn ligger Forsvarshögskolan og en militærforlegning.
Oyggjarnar

Oyggjarnar («Øyene») var et tidsskrift for kvinner på Færøyene. Innholdet var dog hovedsakelig kjønnsnøytralt, men la vekt på kvinners rettigheter, arbeid og utdannelse. Utgivelsen ble finansiert ved at 250 færøyske kvinner tegnet et treårs abonnement for 9 kroner. Dette utgjorde ca. 3 % av den kvinnelige befolkningen på Færøyene. Oyggjarnar ble skrevet på færøysk, og ble utgitt med Helena Patursson som redaktør fra 1905 til 1908. Det var faktisk det eneste tidsskriftet som utkom noenlunde regelmessig på øyene i disse årene. I 1907 krevde bladet og dets redaktør kvinnelig stemmerett, hvilket ble innført i 1915.


== Eksterne lenker ==
Digitaliserte utgaver på timarit.fo
Naxi (Luzhou)

Naxi (kinesisk: 纳溪区; pinyin: Nàxī Qū) er et bydistrikt i byprefekturet Luzhou i provinsen Sichuan i Folkerepublikken Kina. 
Det har et areal på 1 150,6 kvadratkilometer og teller 470 170 innbyggere (2003).


== Samferdsel ==
Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.


== Eksterne lenker ==
Lokalregjeringens sider
Samsung i7500

Samsung i7500, også kalt Samsung Galaxy er en mobiltelefon utviklet av Samsung. Den er Samsungs første Android-telefon, og ble lansert i april 2009 (utgitt 21. oktober 2009 i Norge). 


== Spesifikasjoner ==
Utforming:  Klassisk
Operativsystem: Android 1.5
Dimensjoner: Høyde: 11,5 cm, bredde: 5,6 cm, tykkelse: 1,19 cm, vekt: 114 gram
Skjermtype: AMOLED, kapasitiv touchskjerm, vibrasjonsskjerm
Prosessor: 528 MHz (+ 256 MHz DSP)
Minne: 128 MB RAM
SAR-verdi: 0.607 W/kg
Skjermoppløsning: 320 x 480 punkter
Antall farger: 16,7 millioner
Skjermstørrelse: 3,2 tommer
Smarttelefon: Ja
Java: Ja
MP3 spiller: Ja
Radio: Nei
GPS: Ja (innebygget)
3G: Ja
Super-3G: Ja
Videotelefoni: Nei
WI-FI: Ja
EDGE: Ja
Quadband: 850 / 900 / 1800 / 1900 MHz
Internminne: 8 GB
Minnekortstøtte: Ja, microSD, maks 32 GB
Batteri: 1500 mAh
Taletid: 600 minutter
Hviletid: 450 Timer
MMS: Ja
Bluetooth: Ja, 2.1 +EDR
GPRS: Ja
IrDa: Nei
Trykk og Snakk: Nei
Kamera: 5 megapixler, autofokus
Video: 352 x 288 / 30 fps
Blitz: Ja


== Eksterne lenker ==
Samsung produktside
Ernest C. Gaston kullkraftverk

E. C. Gaston kullkraftverk er et kullkraftverk i delstaten Alabama i USA. Det har en installert produksjonskapasitet på 2013 MW, fordelt på 5 turbiner. Dette er et delstatens nest største kraftverk målt etter effekt. Brenselkilden er høyverdig kull. Operatør er Alabama Power, heleid av Southern Company.
Totale utslipp av CO2 i 2007 var 12,2 mil ltonn.


== Se også ==
Liste over verdens største kullkraftverk


== Referanser ==


== Eksterne lenker ==
Alabama and Coal, inkludert utslippstall - Source Watch.
Plants – Alabama Power. Besøkt 3. juli 2010.
IndustCards – «Coal-Fired Plants in Alabama».
James H. Miller kullkraftverk

James H. Miller kullkraftverk  er et kullkraftverk nær byen West Jefferson ved Black Warrior-elva i Jefferson County, delstaten Alabama i USA. Det har en installert produksjonskapasitet på 2824 MW, fordelt på 4 turbiner. Dette er et delstatens største kraftverk målt etter effekt. 
Anlegget ble påbegynt omkring 1975 og stod ferdig i 1991. Brenselkilden er høyverdig kull. Kraftverket skal fornyes teknisk fram til 2011. Operatør er energiselskapet Alabama Power, et heleid datterselskap av Southern Company. 
Utslippet av CO2 i 2007 var på 20,6 mill tonn.


== Se også ==
Liste over verdens største kullkraftverk


== Eksterne lenker ==
Alabama and Coal, inkludert utslippstall - Source Watch.
Plants – Alabama Power. Besøkt 3. juli 2010.
IndustCards – «Coal-Fired Plants in Alabama».
Widows Creek kullkraftverk

Widows Creek kullkraftverk er et nedlagt kullkraftverk i Jackson County i delstaten Alabama i USA. Det hadde en installert produksjonskapasitet på 1.600–1.969 MW, fordelt på åtte turbiner. Dette var delstatens tredje største kraftverk målt etter effekt. Anlegget ble påbegynt omkring 1950 og stod ferdig i 1965. Brenselkilden var høyverdig kull. Kullkraftverket stengte driften i september 2015.Operatør var Tennessee Valley Authority. De totale CO2-utslippene i 2007 var på 9,9760 millioner tonn.


== Referanser ==


== Eksterne lenker ==
Alabama and Coal, inkludert utslippstall - Source Watch.
IndustCards – «Coal-Fired Plants in Alabama».
William Crawford Gorgas kullkraftverk

William Crawford Gorgas kullkraftverk er et kullkraftverk nær byen Parish ved Black Warrior-elva i Walker County i delstaten Alabama i USA. Det har en installert produksjonskapasitet på 1417 MW, fordelt på fem turbiner. Dette er et delstatens fjerde største kraftverk målt etter effekt. Brenselkilden er høyverdig kull. Operatør er energiselskapet Alabama Power, et heleid datterselskap av Southern Company. 
Totale CO2-uslipp i 2007 var 8,2580 millioner tonn.


== Se også ==
Liste over verdens største kullkraftverk


== Eksterne lenker ==
Alabama and Coal, inkludert utslippstall - Source Watch.Plants – Alabama Power. Besøkt 3. juli 2010.
Colbert kullkraftverk

Colbert kullkraftverk er et kullkraftverk i Colbert County i delstaten Alabama i USA. Det har en installert produksjonskapasitet på 1350 MW, fordelt på 5 turbiner. Dette er et delstatens femte største kraftverk målt etter effekt. Anlegget ble påbegynt omkring 1951 og stod ferdig i 1965. Brenselkilden er høyverdig kull.


== Eksterne lenker ==
Alabama and Coal, inkludert utslippstall - Source Watch.
IndustCards – «Coal-Fired Plants in Alabama».
Charles R. Lowman kullkraftverk

Charles R. Lowman kullkraftverk  er et kullkraftverk i delstaten Alabama i USA. Det har en installert produksjonskapasitet på 592 MW, fordelt på 3 turbiner. Dette er et delstatens tiende største kraftverk målt etter effekt. Anlegget ble påbegynt omkring 1965 og stod ferdig i 1980. Brenselkilden er høyverdig kull.


== Eksterne lenker ==
IndustCards – «Coal-Fired Plants in Alabama».
Franklin gasskraftverk

Franklin gasskraftverk er et gasskraftverk i delstaten Alabama i USA. Det har en installert produksjonskapasitet på 1185 MW, fordelt på 2 turbiner. Dette er et delstatens sjette største kraftverk målt etter effekt. Anlegget ble påbegynt omkring 2000 og stod ferdig i 2003. Brenselkilden er naturgass.


== Referanser ==


== Eksterne lenker ==
IndustCards – «CCGT Power Plants in Alabama».
Tenaska Central Alabama kraftverk

Tenaska Central Alabama kraftverk er et kombinert oljekraftverk og gasskraftverk i delstaten Alabama i USA. Det har en installert produksjonskapasitet på 885 MW, fordelt på 2 turbiner. Dette er et delstatens sjuende største kraftverk målt etter effekt. Anlegget ble påbegynt omkring 1998 og stod ferdig i 2003. Brenselkilden er naturgass og olje.


== Referanser ==


== Eksterne lenker ==
IndustCards – «CCGT Power Plants in Alabama».